Kanku Kelly
Nkashama Kanku Kelly (20 Januari, 1958) ni mwanamuziki maarufu wa muziki wa dansi kutoka nchini Jamhuri ya Kidemokrasia ya Kongo- Tanzania. Anafahamika zaidi kwa kuwa miongoni wapigaji mashuhuri wa trampeti mwenye historia ya ndefu katika muziki - hasa kwa kushirikiana na Maquis du Zaire na kuwa mwanzilishi wa The Kilimanjaro Band. Vilevile amebahatika kushikana mikono na viongozi wakubwa wanaoheshimika duniani kote, Mwalimu Julius Kambarage Nyerere na Mzee Nelson Mandela.
Kanku ambaye alifukuzwa shule kwa ajili ya muziki, jina lake halisi ni Nkashama Luis Polycarp, alizaliwa Januari 20, 1958, katika mji wa Kananga Mkoa wa Kasai, Magharibi mwa Jamhuri ya Kidemokrasia ya Kongo.
Kanku ambaye aliingia nchini Tanzania akiwa kinda kabisa (chini ya miaka ishirini) alikuwa kivutio kikubwa kwenye safu ya wapulizaji wa trumpet katika bendi iliyokuwa tishio miaka ya 1970 hadi 1990 ya Maquis du Zaire iliyokuwa ikipiga muziki wake katika ukumbi wa White House, Ubungo jijini Dar es Salaam. Baba yake mzee Chasuma Leonard alikuwa Daktari wa binadamu na mama yake Chibwabwa Kayipu, alikuwa mfanyabiashara katika mji huo wa Kananga. Kelly alipata elimu ya msingi katika shule ya Kamilabi ambayo miongoni mwa masomo yaliyokuwa yakifundishwa somo la muziki lilikuwemo. Baadaye aliendelea na masomo ya juu katika shule ya Sekondari ya Lyceede Kelekele, ambako aliishia kidato cha tano kwa kufukuzwa shule baada ya kufumwa na mwalimu akiandika wimbo wa Nyboma Mwandido darasani mwaka 1973.
When You Say Nothing at All
Krauss ambaye alikuwa amekomaa katika muziki wa bluegrass akicheza fiddle katika umri wa miaka 22 aliutoa wimbo wa "When You Say Nothing at All" pamoja na kundi lake ‘’Union Station’’ kama rizala za rambirambi kwa Whitley mnamo 1994. Wakati wimbo huo ulianza kupokea umaarufu, BNA Records, leb ambayo iliutayarisha albamu hiyo ilitoa toleo la Krauss kwa redio mnamo Januari 1995.. toleo hili pia lilishirikishwa katika mkusanyiko wa Krauss "", ambao ulifikia kileleni katika nafasi ya tatu kwa chati za ‘’Billboard’’ Hot Country Singles & Tracks na single ya kuuza ilifikia #2 kwa chati ya Billboard Hot Country Singles Sales. ., Uongozi wake na wa albamu nyingine ulimshangaza Krauss ambaye hakuwa akitarajia.